دەسوەڵێوستەی ژەنە هەقسانا جە ئەرەیاوناێوەنە وەڵاش کەرڎۊ، کە جە یەرۍ شارانە چالاکییشا کەرڎەن.
جە ئەرەیاوناکەینە ئی زانیاریۍ وزیێنۍ ڕووە:
"ڕۊو ٦وو ئابی، یەکینەکێما جە مەنتێقەو سوڵتانحیساروو ئایدنینە، دژوو هەرمانگێوە بەرهەمئارڎەی کارتۊنانە، چالاکیێوە سابۊتاژیشا کەرد. ساعیبوو ئا هەرمانگەیە لایەنگێرێوە دەسەڵاتی فاشیست و ئەفسەرێوە خانەنشینکریان بە نامۍ کەریم سانجاکی. جە ئەنجاموو چالاکییەکەینە هەرمانگەکە پاسەش سەر ئاما، کە جارێوە تەر پەی نەوەرۊ.
ڕۊو ٧ ئابی، مەنتێقەو فینیک-ی ئانتالیاینە، ٢ سەیارۍ بیناسازیۍ کۊمپانیێوە سەر بە ڕژێمی فاشیستیی ئاکەپە و مەهەپەی، کە سروشتی دلێنە بەرا، بە دەسوو یەکینەکاما سۊچیۍ.
ڕۊو ٥ ئابی، مەنتێقەو سەردیڤان-وو سەر بە ساکاریای، یەکینەکێما ئاویرشا جە مۊبیلیاتێوە سەر بە ئەنداماو "نەوەو ڕەگەزپەرسا" دا و کەلوپەلۍ دلێش سۊچیۍ.
جە کەسایەتیی فەرماندەی گەورە مەعسوم کۊرکمازینە، کە ھەڵمەتەو ١٥ ئابوو ١٩٨٤، شۊڕشوو ژیوایۊش دەس پەنە کەرد، بە ڕێزۊ یاڎوو گرڎوو جەنگەوانا و فەرماندەکاو گەریلای کەرمێوە. بە ڕێزەوە یاڎوو فەرماندە مەزنەکا ئەنگین سنجەر، ئاتاکان ماهیر و زەکی شەنگالی بەرز مرمانمۍ، کە جە مانگەو ئابینە گەشمەرڎۍ بیۍ.
ئێمە بە بۊنەو جەژنەو ژیوایۊوە مەبارەکبایی جە ڕابەر ئاپۊی، گەلوو کوردی و گرڎوو ئانیشا ئینۍ کەشۊ، زینڎانەکانە و حەریاگێوەنە، دژوو کۊلۊنیالیزم و ئەرەگیری وێگێریی کەرا. جارێوە تەر قەرارەکەما ئەوەخوای کەرمێوە، کە ڕاویارۍ ڕاو ئاڎیشانمۍ و ئاڎیشا کۊشیایمانە بەزینڎەیی مازمێوە.
س.ز
